**Cofnodion Cyfarfod Cyngor Cymuned Llanrug a gynhaliwyd ar Nos Fawrth 28ain o Hydref 2014.**

Presennol: Y Cynghorwyr – Meirwen Lloyd (Cadeirydd), Avril Jones (Is-Gadeirydd), Hefin Jones, Clifford Williams, Dylan Jones, Meryl Green, Nan Humphreys, Goronwy Hughes, Alan Pritchard.

Swyddogion: Meirion Jones (Clerc), Emma Williams (Clerc – rhan o’r cyfarfod)

Ymddiheuriadau: Y Cynghorwyr Delyth Thomas,

1. **Datgan Buddiant Bersonol**

Cytunwyd i ddatgan unrhyw fuddiant personol fel y côd ar yr agenda.

1. **Cadarnhau Cofnodion Mis Medi**

Arwahan i fan newidiadau parthed cywiriad i enwau cytunwyd i’r clerc wneud y newidiadau ac mynd a’r cofnodion i’r Cadeirydd ei arwyddo ar ôl eu cywiro.

1. **Materion yn codi o’r cofnodion**

Sedd wag ar y Cyngor Cymuned

Adrododdodd y Cadeirydd yn dilyn yr hysbysiad yn Eco’r Wyddfa, iddi dderbyn un cais yn datgan diddordeb am y sedd wag. Cadarnhawyd mai hwn oedd yr unig gais a dderbyniwyd a darllennodd y Cadeirydd lythyr gan Mr Philip Roberts yn datgan ei ddiddordeb.

**Penderfynnwyd**: Derbyn yn unfrydol gais Mr Philip Roberts i fod yn aelod o’r Cyngor ac i’r Cadeirydd gysylltu ag o. Erbyn y cyfarfod nesaf, y clerc i ddarparu agenda ynghyd a chopi o’r cofnodion iddo.

**Traffig ar Ffordd Glanmoelyn**

Adroddwyd fod y Cynghorydd Sir, Charles Jones wedi cysylltu yn amlinellu ei fod wedi cael ymateb gan Gyngor Gwynedd parthed trefn i arafu traffig ar ffordd Glanmoelyn. Roedd wedi siarad a’r Cadeirydd cyn y cyfarfod ac wedi anfon copi o’r cynllun i’r Clerc. Roed y Cynghorydd Charles Jones yn dweud byddai cost y cynllun rhwng £5,000 a £6,000 ac nid oedd yr arian gan Gyngor Gwynedd ar hyn o bryd. Roedd Cyngor Gwynedd yn edrych i fewn i ffynhonnellau o ddenu grantiau i dalu am y gwaith.

Eglurodd y Cyngh. Hefin Jones ei fod wedi siarad a’r Cyngh Charles Jones ac ymddengys fod y deilydd portfolio ar Gyngor Gwynedd wedi awgrymu os gallai’r Cyngor Cymuned roi cyfraniad tuag at y gwaith oddeutu £2,000.

Cododd y Cynghorydd Dylan Jones y cwestiwn os byddai yn well gwario’r arian yn addysgu’r plant o beryglon croesi’r ffordd

Oherwydd fod y Cynghorwyr Goronwy Hughes ac Alan Pritchard ddim yn y cyfarfod ar hyn o bryd, oherwydd obligiadau mewn cyfarfod arall, penderfynnwyd peidio a thrafod ymhellach hyd nes y bod hwy yn bresennol.

Ar ôl i’r Cynghorwyr uchod gyrraedd, cafwyd trafodaeth pellach ar hyn a lleiswyd pryder os byddai’r Cyngor Cymuned yn cytuno i gyfrannu tuag at y gwaith, yna a fyddai hyn yn agor i llif-ddorau i’r Cyngor ddisgwyl i’r Cyngor Cymuned gyfrannu tuag at brosiectau eraill. Roedd y Cyngh Goronwy Hughes o’r farn nad oedd gan y Cyngor Cymuned yr hawl i gyfrannu tuag at brosiectau cyffelyb neu a oedd y Cyngor yn ymddwyn yn ‘ultra vires.’

**Penderfynnwyd:** Y Cadeirydd i gysylltu a Paul Egan o Un Llais Cymru i gael barn a chyngor annibynnol os byddai gwneud cyfraniad o’r fath yn gyfreithlon a sicrhau ei cyngor ond y y cyfamser cymerdwyo’r cynllun i’r Cynghorydd Charles Jones.

**Y Fynwent**: Adroddwyd fod problem gyda’r defaid yn mynd i’r fynwent ac fod pobl ddim yn cau’r giatiau dwbl. Awgrymodd y Cadeirydd gofyn i’r rheithor wneud cais yn y gwasanaeth i bobl gau’r giatiau ond mae’n bosib fod y broblem yn codi oherwydd pobl sydd yn ymweld a’r fynwent ac sydd ddim yn mynychu’r gwasanaethau. Awgrymwyd ymhellach dylem roi neges yn y Caernarfon and Denbigh ac Eco’r Wyddfa i annog pobl i gau’r giatiau ac hefyd rhoi arwyddion newydd ar y giatiau i atgoffa pobl i gau’r giatiau. Hefyd gwneud cais i’r ymgymerwyr angladdau sicrhau fod giatiau i’r fynwent gymunedol yn cael eu cau.

**Penderfynnwyd**: Y Clerc i anfon nodyn i’r Caernarfon and Denbigh ac i Eco’r Wyddfa i ofyn os y gallant roi pwt yn y papurau i atgoffa pobl i gau’r giatiau.

Y Clerc i gysylltu a’r ymgymerwyr angladdau i ofyn am ei cydweithrediad a i gau’r giatiau.

Y Clerc i ddarparu arwyddion newydd yn y fynwent i atgoffa defnyddwyr i gau’r giatiau

**Cyfarfod Un Llais Cymru**

Adroddodd yu Cadeirydd ei bod wedi mynychu cyfarfod o’r uchod ym Mhwllheli

**Maes Chwarae Glanmoelyn**

Adroddwyd fod problemau yn parhau gyda’r gwaith ar gae chwarae Glanmoelyn ac awgrymodd y Cynghorydd Dylan Jones ein bod yn rhoi rhybudd i Gymdeithas Tai Gogledd Cymru yn rhoi 7 diwrnod iddynt gwblhau’r gwaith neu barhau ac achos llys os na fydd y gwaith wedi ei wneud.

**Penderfynnwyd**: Cytunodd y Cadeirydd y byddai yn cysylltu a Chymdeithas Tai Gogledd Cymru i edrych beth yw’r sefyllfa ddiweddara.

**Llwybrau Cyhoeddus**

Adroddodd y Cyngh Hefin Jones, ei fod wed cerdded rhai o’r llwybrau cyhoeddus gyda ei gyd Gynghorwyr ac ei fod wedi bod yn daith gerdded bleserus dros ben a chytunwyd pan wella’r tywydd i wneud teithiau cyffelyb yn amlach.

Adroddodd y Cyngh Hefin Jones fod angen torri llwybr 23. Gofynnodd beth oedd wedi digwydd i lwybr 46 ymdengyd fod hwn bellach wedi mynd (er gwybodaeth). Adroddwyd fod arwydd ‘Beware of the Dog’ ar un llwybr a tybiwyd byddai arwydd o’r math yma yn rhoi y rhan fwyaf o gerddwyr i ffwrdd rhag cerdded y llwybrau.

Hefyd adroddwyd fod angen ambell i arwydd ar sawl llwybr.

Eglurodd y Cyngh Hefin Jones fod problem gyda sbwriel ayyb wrth un o lwybrau Bryn Teg ac aeth ymlaen i ymhelaethu gall y dympio ar y llwybr greu llifogydd. Ychwanegodd fod y Cynghorydd Richard Robinson wedi bod ar ôl hyn nifer o weithiau yn y gorffennol.

Llwybr rhif 72 – y fynedfa ger Tyddyn Rhyddid adroddwyd fod angen gwella y fynedfa i’r llwybr yma.

**Penderfynnwyd:** Y Clerc y gysylltu a Gerallt Jones, Swyddog Llwybrau Cyhoeddus i’w wahodd i gyfarfod o’r Cyngor i gael esboniad beth ellir ei wneud mewn sefyllfaoedd ble rhoi’r arwyddion i fyny i roi cerddwyr i ffwrdd rhag defnyddio’r llwybrau.

**Tai fforddiadwy**: Eglurodd y Cadeirydd fod nifer o geisiadau cynllunio ar gyfer adeiladu tai newydd nawr yn seiliedig ar i’r adeiladwr adeiladu ‘tai fforddiadwy’. Yn anffodus nid ydym a disgrifiad o beth yw diffiniad o ‘dai fforddiadwy’.

**Penderfynnwyd**: Y Clerc i gysylltu ac Adran Cynllunio Cyngor Gwynedd a gofyn i Swyddog ddod draw i’n cyfarfod i esbonio beth yw eu diffiniad o ‘dai fforddiadwy’.

**Bysiau**: Egulrodd y Cadeirydd fod cwmni bysiau yn mynd i ail-gychwyn ac aeth y Cadeirydd ymlaen i esbonio fod yr Aelod Seneddol ac Aelod y Cynulliad yn gweithio ar hyn o bryd ar ddiogelu a gwella’r gwasanaeth bws yn Llanrug. Ymhelaethol y Cadeirydd ei bod yn awyddus i gael bysiau i gyd fynd ac amseroedd ymweld Ysbyty Gwynedd. Eglurodd yr Is-gadeirydd ymhellach fod prisiau tocynnau ‘Express Motors’ am ddod i lawr.

**Cwm y Glo**

Cae Chwarae – Adroddwyd gan y Cyngh Alan Pritchard fod y fan yn parhau i fod ar y safle ac ei fod wedi cael sgwrs a PCSO am hyn, cafwyd cadarnhad fod yr heddlu yn edrych i fewn i hyn

**Penderfynnwyd**: Derbyn yr adroddiad

**Menter Fachwen**: Adroddwyd fod plant Ysgol Cwm y Glo ar y cyd a Menter Fachwen yn cydweithio i blanu blodau ayyb oddi amgylch y pentref. Eglurodd y Cynghorydd fod yr offer a’r celfi sydd ganddynt ar hyn o bryd yn rhy fawr i’r plant eu defnyddio. Holodd os byddai’r Cyngor Cymuned yn fodlon prynu offer i’r plant. Dywedodd y Cyngh Goronwy Hughes ei fod o’r farn y buasai angen i Menter Fachwen wneud cais am grant tuag at hyn.

**Penderfynnwyd**: Y Cyngh A Pritchard i drafod hyn a Menter Fachwen ac adrodd yn ôl i’r Cyngor.

**Coeden Nadolig**: Adroddwyd gan y Cynghorydd Nan Humphreys fod Gwyndaf a Mair Hughes angen torri coeden Nadolig sydd wedi gor-dyfu yn eu gardd ac os gellir amseru hyn, yna roeddynt yn fodlon i’r Cyngor Cymuned ei chael fel Coeden Nadolig.

**Penderfynnwyd**: Derbyn y goeden gyda diolch, ac i’r Cyngh Nan Humphreys gysylltu a Mr & Mrs Hughes i gytuno a’r trefniadau.

**Cyfarpar Cae Chwarae Glan Moelyn**: Adroddwyd nad oedd problem gyda rhain ar hyn o bryd.

Anfonnebau i’w talu:

Pat McGuiness am dorri gwair ar gaeau Nant y Glyn a Glan Moelyn £

Cyflogau £

**Ysgol Brynrefail**: Adroddwyd gan y Cynghorydd Clifford Williams fod nifer o blant o Ysgol Brynrefail yn taflu ysbwriel ar y llawr ar Ffordd yr Orsaf er fod biniau o’i amgylch. Adroddwyd ymhellach fod hyn yn waeth ger mynedfa at ystad Nant y Glyn.

**Penderfynnwyd**: Y Clerc i gysylltu a Mr Eifion Jones, y Prifathro a gofyn iddo ddwyn hyn i sylw’r disgyblion.

**Llinnellau Melyn**: Adroddwyd fod Cyngor Gwynedd wedi cytuno i roi llinnellau melyn o Ty Fry hyd at Ystrad ar Ffordd yr Orsaf. Hyd yma nid ydi’r llinnellau wedi ei gosod.

**Penderfynnwyd:** Y Clerc y gysylltu ac Adran Priffyrdd, Cyngor Gwynedd i ddilyn y mater yma i fyny.

**Biniau Baw Cwn**: Adroddwyd gryn amser yn ôl bellach fod swyddog wedi cytuno i Llanrug gael mwy o finiau baw cwn. Dywedodd y Cyngh Dylan Jones fod diffyg sylweddol yn y nifer o finiau ac fod sawl llwybr ble mae cwn yn mynd am dro gyda dim bin o gwbl.

**Penderfynnwyd**: Y Clerc y gysylltu a Chyngor Gwynedd i holi ble mae’r biniau baw cwn.

**Arwydd ‘Ildiwch’ (Pontrug)** – Adroddwyd fod yr arwydd yma yn fflicro ac fod angen dwyn ei sylw tuag at Gyngor Gwynedd.

**Materion Cynllunio**

Dosbarthwyd y ceisiadau Cynllunio a dderbyniwyd a cytunwyd byddai rhain yn cael eu dosbarthu tua wythnos cyn y cyfarfod i alluogi Cynghorwyr gael amser i edrych arnynt a chael cyfle i baratoi sylwadau cyn y cyfarfod.

* **C14/0910/23/LL:** Ail Leoli ffens diogelwch, Gorsaf Trin Dwr, Llanrug.

**Penderfynnwyd: Dim Gwrthwynebiad**

.

* **C14/0930/23/LL:** Dymchwel modurdy a’r estyniadau presennol a chodi estyniadau newydd yn eu lle, 6 Mountain View, Llanrug.

**Penderfynnwyd: Dim Gwrthwynebiad**

* **C14/0879/23/LL:** Addasu modurdy i dy yn cynnwyd estyniad I greu llawr cyntaf, Alexandria, Cwm y Glo.

**Penderfynnwyd: Dim Gwrthwynebiad**

* **C14/0875/23/LL:** Adeiladu Ty deu-lawr, Tir yng nghefn Isfryn 6 Rhythallt Terrace, Llanrug

**Penderfynnwyd: Dim Gwrthwynebiad**

* **C14/0907/23/LL:** Codi adeilad amaethyddol ar gyfer cysgodfa I da byw yn ystod y gaeaf ynghyd a storio peiriannau cysylltiedig, Cefn Llwyd, Cwm y Glo.

**Penderfynnwyd: Dim Gwrthwynebiad**

* **C14/0961/23/LL:** Addasu ac uwchraddio bloc amwynderol presennol ar gyfer cwsmeriaid y parc carafannau teithiol, Maes Carafannau Plas Gwyn, Ffordd Llanberis, LLanrug.

**Penderfynnwyd: Dim Gwrthwynebiad**

* **C14/1019/23/LL:** Estyniad Llawr Cyntaf, 11 Bryn Moelyn, Llanrug

**Penderfynnwyd: Dim Gwrthwynebiad**

* **C14/1009/23/LL:** Newid dyluniad tai llain 1-2 a 5-6 I gyd weddu a dyluniad y tai llecyn 3 a 4 / Tir ger Parc Isaf, Llanrug.

**Penderfynnwyd: Dim Gwrthwynebiad**

Yn sgil y trafodaethau ar y ceisiadau uchod, cafwyd trafodaeth ar bolisiau cynllunio Cyngor Gwynedd ac sut yr oeddynt yn ymddangos yn anheg ac fod diffyg cysondeb rhwng rhai penderfyniadau.

**Penderfynnwyd:** Y Clerc i ysgrifennu tuag at Mr Aled Davies o Gyngor Gwynedd yn lleisio barn fod Llanrug yn derbyn gormod o dai o’r un math, sydd yn dai fforddiadwy ac fod diffyg sylweddol o da ii bobl leihau maint eu tai. Dylid lleisio barn y Cyngor nad ydi Llanrug angen mwy o dai fforddiadwy ac main ad ydi anghenion a gofynion y pentref yn cael ei adnabod ac fod hyn yn cael effaith ar yr ysgol gynradd, sydd ar hyn o bryd bron iawn a rei uchafswm y nifer o blant a’r effaith mae hyn yn gael ar wasanaethau angenrheidiol fel y ddwy feddygfa.

**Y Fynwent (Emma Williams)**

Cyflwynodd Emma y gwaith mai wedi wneud ar y fynwent i adnabod beddi a ble mae’r beddi ynghyd a pa feddi sydd bellach ar gael.

**Penderfynnwyd**: Derbyn y wybodaeth a diolch yn fawr iawn i Emma am ei gwaith trylwyr wrth baratoi y gwaith yma. Roedd yn hanfodol fod y gwaith yma yn cael ei barhau.

**Heddlu**: Adroddwyd mai Ian yw’r PCSO newydd

**Cwm y Glo (Parcio)**

Adroddodd y Cynghorydd Alan Pritchard fod cwynion yn dod i law am barcio tu allan i fodurdy ar y ffordd i fewn i Cwm y Glo. Adroddwyd fod hyn yn achosi problem i drafnidiaeth sydd yn troi fewn i Gwm y Glo, oherwydd nad ydynt yn gweld rownd y corneli oherwydd fod faniau wedi parcio.

**Penderfynnwyd**: Y Clerc i gysylltu ac Adran Priffyrdd Cyngor Gwynedd i adrodd am hyn.

**Parcio:**

Adroddwyd fod parcio ar y ffordd i fyny o Glyntwrog i Bryngwyn ac fod faniau wedi parcio ar yr ochr.

**Penderfynnwyd**: Y Clerc i gysylltu ac Adran Priffyrdd Cyngor Gwynedd i adrodd am hyn.

**Gohebiaeth:**

Derbyniwyd y canlynol:-

Llythyr gan Eisteddfod Llanrug yn gofyn am gyfraniad tuag at yr Eisteddfod

**Penderfynnwyd**: Oherwydd nad ydynt wedi amgae mantolen gyfredol gyda’r llythyr, yna cysylltu a hwy i ofyn am un. Ni all y Cyngor ganiatau rhodd ariannol oni bai fod mantolen gyfredol yn cael ei chyflwyno gyda’r cais. Y Clerc i gysylltu a phwyllgor yr Eisteddfod i ofyn am fantolen.

Llythyr gan Gylch Meithrin Llanrug yn diolch y rhodd ariannol llynnedd.

**Gosod Coeden Nadolig ac Addurniadau**

Pan yn gosod y coed Nadolig a’r addurniadau i fyny mae’n hanfodol ein bod nawr yn hurio platform i alluogi i’r goleuadau gael eu gosod yn ddiogel.

**Coeden Nadolig Cwm y Glo**: Y Cynghorydd Avril Jones i drefnu gyda Neil ac pan yn hurio y platform yna i wneud Llanrug a Chwm y Glo yr un adeg. Dywedodd y Cynghorydd Alan Pritchard fod Marc Owen o Menter Fachwen yn cadw ein goleuadau Nadolig ar gyfer Cwm y Glo.

**Amcangyrfrif Norman Jones:**

Derbyniwyd ancangyfrif gan Mr Norman Jones i beintio y giatiau dwbl i’r fynwent am gost o £140.00

**Penderfynnwyd**: Derbyn yr amcangyrfif a’r Clerc i gysylltu a Mr Jones o hyn ac yn ei awdurdodi i gychwyn ar y gwaith

**Gwefan**

Adroddwyd nad oedd gan Gyngor Cymuned Llanrug safle we ei hunan ac fod hyn bellach yn angenrhediol. Adroddwyd fod grantiau ar gael i sefydlu gwefano - ond mynegwyd pryder na fyddai yn bosib i’w gynnal o fid i fis

**Penderfynnwyd**: Derbyn yr adroddiad

**Cyrsiau**: Adroddodd y Cadeirydd fod Un Llais Cymru yn cynnal cyrsiau ac fod y clerc wedi dymuno mynechu cyrsiau. Dosbarthodd y Cadeirydd restr o gyrsiau Un Llais Cymru.

**Rheolau Sefydlog**: Adroddodd y Clerc ei fod wedi derbyn ebost gan glerc Cyngor Cymuned Dolbenmaen yn holi am y Rheolau Sefydlog Newydd.

**Penderfynnwyd**: Derbyn hyn ac ein bod newydd ddiweddaru ein Rheolau Sefydlog

Dyddiad a Lleoliad y Cyfarfod Nesaf: 18 o Dachwedd 2014 yn Ysgol Gynradd Cwm y Glo am 19:00.

Arwyddwyd: Dyddiad:

Cadeirydd